* **9. napirend**

**E l ő t e r j e s z t é s**

**Révfülöp Nagyközségi Önkormányzat Képviselő-testületének**

**2018. szeptember 17.-én tartandó i ülésére.**

**Tárgy: Révfülöp VI. Nemzetközi Balatoni Bojlis Horgászverseny (VI. NBBH)**

 **helyszín biztosítása.**

**Előterjesztő:** Kondor Géza polgármester

**Előkészítette:** Szakál Norbert ügyintéző

 Jogszabállyal nem ellentétes

 ---------------------------

 Előterjesztő Tóthné Titz Éva

 Jegyzőt helyettesítő aljegyző

**Tisztelt Képviselő-testület!**

**Pupos Norbert** a Révfülöp területén több vállalkozást folytató társaság képviselője levélben kereste meg Révfülöp Nagyközség Polgármesterét, hogyebben az évben Révfülöp **N**agyközség területén szeretnék megszervezni a **VI. Nemzetközi Balatoni Bojlis Horgászversenyt (VI. NBBH)**

A verseny sikeres megrendezéséhez az alábbi területekre lenne szükségük.

1.) Semsei major szabadstrand /áram, wc, megoldott YACHT kikötőben/

2.) Szigeti strand öltöző kabin előtti füves terület /áram, wc megoldott a strand területén/

3.) Európa sétány /áram, wc megoldott Révfülöp NKSE öltözőjében/

4.) Rózsakert korábbi Balatoni nyár horgászhelyszín /áram, wc megoldott a Disco épületében/

5.) Császtai Strand /régi pénztár, csúszda melletti terület, és a strandröplabda pálya melletti terület, áram, wc. a strandon belül megoldott/

Mindezekre a területekre **2018. szeptember 28. 12:00 óra és 2018. október 6. 12:00** közötti időszakban lenne a szervezőknek szükségük.

Kérelmező beadványában jelezte, hogy a helyszínek rendbetartásáért és a helyi rendelkezések betartatásáért személyes felelősséget vállal.

Megjegyezte, hogy ennek a több mint 400 horgászt magában tömörítő horgászversenynek idén már negyedik alkalommal Révfülöp a központja. Itt zajlik a nyitó és záró rendezvény is.

Rendezvényüket, a Balatoni Szövetség a Balatoni Halgazdálkodás a Balatoni Vízirendészeti Kapitányság a MOHOSZ, Mol nagyon Balaton és még számos kisebb szervezet támogatja.

A szervezők hosszú távú céljai között szerepel, hogy Révfülöp még sok évig ennek a rendezvénynek házigazdája lehessen.

Pupos Norbert a verseny szervezője kérelmezi, hogy a helyi szabályzattól eltérően fent nevezett helyszíneket, az önkormányzat térítésmentesen biztosítsa a verseny számára. Cserébe vállalják, hogy Révfülöp parti központjához egy **újraélesztő készüléket vásárolnak**, közel 400.000 Ft értékben, melynek további elhelyezését, illetve felhasználást Révfülöp Nagyközség Polgármesterére és a Képviselő-testületre bízná.

 **RÉVFÜLÖP NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**/2018. (IX. 16.) HATÁROZATA**

A Révfülöp belterületén megrendezésre kerülő **VI. Nemzetközi Balatoni Bojlis Horgászverseny** helyszín biztosítása.

Révfülöp Nagyközség Önkormányzat Képviselő-testülete a Révfülöp belterületén megrendezésre kerülő **VI. Nemzetközi Balatoni Bojlis Horgászversennyel** kapcsolatos előterjesztést megtárgyalta.

*Az önkormányzat a verseny szervezői által beadott kérelmet elfogadja és a kérelemben megnevezett helyszíneket az önkormányzat térítésmentesen biztosítja a verseny számára. A verseny szervezők által felajánlott újraélesztő készüléket, 400.000 Ft értékben tisztelettel elfogadja.*

*Az önkormányzat a verseny szervezői által beadott kérelmet nem fogadja el.*

Amennyiben az önkormányzat a kérelem elfogadása mellett dönt, vállalja, hogy a rendezvény

Révfülöp Nagyközség Önkormányzata Képviselő-testülete a Révfülöp belterületén megrendezésre kerülő **VI. Nemzetközi Balatoni Bojlis Horgászversennyel lebonyolításával** kapcsolatban megbízza Kondor Géza polgármestert a verseny megrendezéséhez szükséges együttműködési megállapodás előkészítésével és aláírásával.

Felelős: Kondor Géza polgármester

Határidő: 2018 szeptember 25.